కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లీ స్థానంలో శ్రేయస్ అయ్యర్?
యువ క్రికెటర్ శ్రేయస్ అయ్యర్‌కు మరోసారి అద్భుత అవకాశాన్ని అందిపుచ్చుకోనున్నాడు. అఫ్ఘానిస్థాన్‌తో భారత్ తలపడనున్న ఏకైక టెస్ట్ మ్యాచ్‌కు అయ్యర్‌ను ఎంపికచేసే అవకాశాలు స్పష్టంగా కనిపిస్తున్నాయి.
Samayam Telugu | Updated:
May 7, 2018, 08:32PM IST
కోహ్లీ స్థానంలో శ్రేయస్ అయ్యర్?
యువ క్రికెటర్ శ్రేయస్ అయ్యర్‌కు మరోసారి అద్భుత అవకాశాన్ని అందిపుచ్చుకోనున్నాడు. దేశీ క్రికెట్‌తో పాటు ఐపీఎల్‌లో అద్భుతంగా రాణిస్తున్న ఈ బ్యాట్స్‌మన్‌ను అఫ్ఘానిస్థాన్‌తో భారత్ తలపడనున్న ఏకైక టెస్ట్ మ్యాచ్‌కు ఎంపికచేసే అవకాశాలు స్పష్టంగా కనిపిస్తున్నాయి. వచ్చే నెలలో జరగనున్న ఈ ఏకైక టెస్టుకు కోహ్లీ స్థానంలో శ్రేయస్ అయ్యర్‌ను ఎంపిక చేయాలని సెలక్షన్ కమిటీ భావిస్తున్నట్లు విశ్వసనీయ సమాచారం.
కౌంటీ ఛాంపియన్‌షిప్‌లో పాల్గొనేందుకు జూన్‌లో కోహ్లి ఇంగ్లండ్ వెళ్తున్న విషయం తెలిసిందే. కౌంటీలో ఆరు మ్యాచ్‌లు ఆడేందుకు సర్రే జట్టుతో కోహ్లీ ఒప్పందం కుదుర్చుకున్నాడు. జూలైలో భారత జట్టు ఇంగ్లండ్‌లో పర్యటించనున్న నేపథ్యంలో కోహ్లీ ఈ నిర్ణయం తీసుకున్నాడు. ఈ నేపథ్యంలో అఫ్ఘాన్‌తో జరిగే ఎకైక టెస్టు, ఐర్లాండ్‌ సిరీస్‌కు కోహ్లి దూరం కానున్నాడు. దీంతో అతడి స్థానంలో శ్రేయస్‌ అయ్యర్‌ పేరును బీసీసీఐ సెలక్షన్‌ కమిటీ పరిశీలిస్తున్నట్టు తెలుస్తోంది. ఇదే జరిగితే అయ్యర్‌ అంతర్జాతీయ టెస్ట్‌ క్రికెట్‌లోకి అరంగేట్రం చేసినట్టే.
గతేడాది ఆస్ట్రేలియాతో జరిగిన టెస్ట్‌ సిరీస్‌లో భుజం గాయంతో బాధపడ్డ కోహ్లికి బ్యాకప్‌ ప్లేయర్‌గా అయ్యర్‌ను ఎంపిక చేశారు. కానీ తుది జట్టులో అయ్యర్‌కు అవకాశం రాలేదు. అతని స్థానంలో కుల్దీప్‌ యాదవ్‌ అరంగేట్రం చేసి అద్భుతంగా రాణించాడు. ఇదిలా ఉంటే, కోహ్లీ గైర్హాజరీతో జూన్ 14 నుంచి బెంగళూరులో అఫ్ఘాన్‌తో జరగనున్న టెస్ట్ మ్యాచ్‌కు ఆజింక్య రహానే కెప్టెన్‌గా వ్యవహరించనున్నాడు. ఇక ఐర్లాండ్‌తో జరిగే రెండు టీ20ల సిరీస్‌కు రోహిత్‌ శర్మ సారథ్యం వహించే అవకాశం ఉంది.
అలాగే అఫ్ఘాన్‌తో టెస్టుకు చతేశ్వర్ పుజారా, ఇషాంత్ శర్మ అందుబాటులో ఉంటారని బీసీసీఐ స్పష్టం చేసింది. ప్రస్తుతం వారు ఇంగ్లండ్ కౌంటీలో ఆడుతున్నప్పటికీ అఫ్ఘాన్‌తో టెస్టు సమయానకి వారి షెడ్యూల్ ఖాళీగానే ఉంటారని బీసీసీఐ అధికారి ఒకరు తెలిపారు. అలాగే జడేజా స్థానంలో అక్షర్‌ పటేల్‌, హార్డిక్‌ పాండ్యా బదులు విజయ్‌ శంకర్‌ పేర్లు సెలక్షన్‌ కమిటీ పరిగణనలోకి తీసుకుంటున్నట్లు సమాచారం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.